
s 8. sjednice Vijeća Gradske četvrti Peščenica - Žitnjak 
održane 25. siječnja 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Ana Miloš, Tomica Rižmarić, Lorena Sajković, Ljiljana Ivanac, Ramiza Memedi, Marija Klobučar, Zvonko Dumančić, Dragan Vučić, Matija Raos, Marko Jelenčić, Mario Sobočan, Marko Korošec, Marijan Ćužić i Iris Veronika Ćelić. Zdravko Čabraja i Đurđica Radaković Groš.


U radu sjednice sudjeluju voditelj Područnog odsjeka Peščenica-Žitnjak Gradskog ureda za mjesnu samoupravu, Boris Berber i stručni referent za rad tijela mjesne samouprave Josip Oreč. 
Konstatira se da u radu sjednice sudjeluje 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća Nikola Zdunić, otvara raspravu o zapisniku s 7. sjednice Vijeća Gradske četvrti Peščenica - Žitnjak. S obzirom da nema primjedbi zapisnik se jednoglasno usvaja. 
Predsjednik Vijeća napominje da je sukladno dogovoru sa prethodnih sjednica skratio broj točaka o  kojima bi Vijeće trebalo dati mišljenje po čl. 86. Statuta Grada Zagreba na tri prijedloga.
Ukoliko netko ima prijedlog da se rasprave još neki akti gradonačelnika isti se mogu vratiti u dnevni red.
Isto tako, predsjednik predlaže da se odgodi rasprava o točkama 5. i 6. iz razloga što je Vijeće Mjesnog odbora Savica Šanci zatražilo dodatno vrijeme za raspravu, a točka 6. se zbog epidemiološke situacije i velikog broja bolovanja kod zaposlenika mjesne samouprave nije stigla pripremiti.

Sukladno tome predsjednik Vijeća daje prijedlog novog dnevnog reda na glasanje te se utvrđuje da je jednoglasno donesen  

	1. 
	Prijedlog financijskog plana Gradske četvrti Peščenica-Žitnjak za 2022.
Predlagatelj: Nikola Zdunić


	2. 
	Prijedlog programa održavanja komunalne infrastrukture na području GČ Peščenica-Žitnjak u 2022.
Predlagatelj: Nikola Zdunić


	3.
	Prijedlozi zaključaka o davanju mišljenja po čl. 86. Statuta Grada Zagreba


	
	01) Pokretanje postupka izrade Strategije razvoja Urbane aglomeracije Zagreb za razdoblje do kraja 2027.
Predlagatelj: Gradonačelnik Grada Zagreba


	
	02) Program zaštite zraka Grada Zagreba za razdoblje od 2022.do 2026.
Predlagatelj: Gradonačelnik Grada Zagreba


	
	03) Sklapanje Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja
Predlagatelj: Gradonačelnik Grada Zagreba



	4. 
	Prijedlog zaključka o davanju mišljenja o Zaključku Vijeća MO Kozari Putevi o zakupu poslovnog prostora za potrebe MO Kozari Putevi
Predlagatelj: Nikola Zdunić


	
	

	
	

	5. 
	Prijedlog zaključka o davanju mišljenja o zahtjevu za postavu luna parka na zelenu površinu uz ulicu Kanalski put u MO Kozari Bok
Predlagatelj: Nikola Zdunić


	6. 
	Prijedlozi zaključaka o rješavanju aktualne komunalne problematike
Predlagatelj: Nikola Zdunić


	7. 
	Izvješća, pitanja i prijedlozi
Razno




Ad 1.) Prijedlog financijskog plana Gradske četvrti Peščenica-Žitnjak za 2022.
Predsjednik Vijeća, Nikola Zdunić  upoznaje vijećnike s prijedlogom Financijskog plana Gradske četvrti Peščenica-Žitnjak za 2022 te daje na glasanje.

Vijeće jednoglasno donosi
	FINANCIJSKI PLAN 

	Gradske četvrti Peščenica-Žitnjak za 2022.

	
	
	
	
	
	
	
	

	Članak 1.

	Financijski plan Gradske četvrti Peščenica-Žitnjak za 2022. (dalje u tekstu : Plan) sastoji se od :

	
	
	
	
	
	
	
	

	
	PRIHODA
	50.797.000,00
	kn
	
	
	
	

	
	RASHODA
	50.797.000,00
	kn
	
	
	
	

	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	50.797.000,00

	6711
	PRIHODI ZA FINANCIRANJE RASHODA POSLOVANJA
	49.767.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	1.030.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	50.797.000,00

	 
	OSNOVNA DJELATNOST GRADSKE ČETVRTI PEŠČENICA - ŽITNJAK
	25.424.000,00

	3225
	SITNI INVENTAR I AUTO GUME
	20.000,00

	3231
	USLUGE TELEFONA, POŠTE I PRIJEVOZA
	59.000,00

	3232
	USLUGE TEKUĆEG I INVESTICIJSKOG ODRŽAVANJA 
	9.861.600,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	12.432.000,00

	3235
	ZAKUPNINE I NAJAMNINE
	60.000,00

	3237
	INTELEKTUALNE I OSOBNE USLUGE
	60.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	1.757.400,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	50.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	84.000,00

	3821
	KAPITALNE DONACIJE NEPROFITNIM ORGANIZACIJAMA
	10.000,00

	4214
	OSTALI GRAĐEVINSKI OBJEKTI 
	1.000.000,00

	4221
	UREDSKA OPREMA I NAMJEŠTAJ
	30.000,00

	 
	ODRŽAVANJE KOMUNALNE INFRASTRUKTURE
	25.373.000,00

	3232
	ODVODNJA ATMOSFERSKIH VODA
	1.048.000,00

	3232
	ČIŠĆENJE JAVNIH POVRŠINA
	5.110.000,00

	3232
	ODRŽAVANJE JAVNIH POVRŠINA
	8.835.000,00

	3232
	ODRŽAVANJE NERAZVRSTANIH CESTA
	10.380.000,00

	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu, civilnu zaštitu i sigurnost. 

	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.




Ad 2.) Prijedlog programa održavanja komunalne infrastrukture na području GČ Peščenica-Žitnjak u 2022.
Predsjednik Vijeća obrazlaže Prijedlog programa održavanja komunalne infrastrukture na području Gradske četvrti Peščenica-Žitnjak. 
Otvara raspravu u kojoj se ispostavilo da treba zatražiti dopunu Programa, uvrštavanjem u Program redovnog održavanja ulica koje to do sada nisu bile. Izrađen je prijedlog zaključka o navedenom te će isti biti na raspravi u okviru točke – aktualna komunalna problematika. 

Nakon rasprave, predsjednik daje Prijedlog programa na glasovanje te se utvrđuje da je 

Vijeće jednoglasno donijelo
PROGRAM
održavanja komunalne infrastrukture
na području Gradske četvrti Peščenica - Žitnjak u 2022.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Peščenica - Žitnjak (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Gradske četvrti za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 25.373.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	1.048.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	5.110.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	8.835.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	10.380.000,00

	Ukupno
	25.373.000,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.020 vodolovnih grla te drugih građevina javne odvodnje oborinskh voda na području Gradske četvrti u 2022. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju) i održavanje pothodnika. 

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom.  
	Ovaj program obuhvaća poslove ručnog čišćenja ukupno 999.065 m², čišćenja 624.501 m²  velikom i 168.818 m²  malom čistilicom, pranja 675.857 m² autocisternom  te druge poslove čišćenja i pranja na području Gradske četvrti u 2022. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1291027 m² javnih zelenih površina na području Gradske četvrti u 2022. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.
	Ovaj program obuhvaća sve poslove redovitog održavanja ukupno 1.283.563 m² nerazvrstanih cesta na području Gradske četvrti u 2022. godini, uključujući održavanje semaforskih uređaja na 38 lokacija, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.

Ad. 3) Prijedlozi zaključaka o davanju mišljenja po čl. 86. Statuta Grada Zagreba
Predsjednik otvara raspravu te stavlja na glasovanje svaki pojedinačni prijedlog gradonačelnika nakon čega se konstatira da Vijeće jednoglasno  donosi 
Z A K LJ U Č A K
o davanju mišljenja o Prijedlogu zaključka o pokretanju postupka izrade Strategije razvoja Urbane aglomeracije Zagreb za razdoblje do kraja 2027.

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o pokretanju postupka izrade Strategije razvoja Urbane aglomeracije Zagreb za razdoblje do kraja 2027..


	2.
	Ovaj će zaključak biti upućen Stručnoj službi gradonačelnika.



Vijeće jednoglasno donosi
Z A K LJ U Č A K
o davanju mišljenja o Prijedlogu programa zaštite zraka Grada Zagreba
 za razdoblje od 2022.do 2026.

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu programa zaštite zraka Grada Zagreba za razdoblje od 2022.do 2026..


	2.
	Ovaj će zaključak biti upućen Stručnoj službi gradonačelnika.



Vijeće jednoglasno donosi

Z A K LJ U Č A K
o davanju mišljenja o Prijedlogu zaključka o sklapanju Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o sklapanju Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja.


	2.
	Ovaj će zaključak biti upućen Stručnoj službi gradonačelnika.




Ad 4.) Prijedlog zaključka o davanju mišljenja o Zaključku Vijeća MO Kozari Putevi o zakupu poslovnog prostora za potrebe MO Kozari Putevi
Predsjednik Vijeća GČ obrazlaže prijedlog zaključka o zakupu poslovnog prostora za potrebe MO Kozari Putevi te otvara diskusiju.
Nakon provedene rasprave u kojoj su sudjelovali Zdravko Čabraja i Zvonko Dumančić prijedlog zaključka se daje na glasanje te se utvrđuje da s 9 glasova ZA, 8 glasova PROTIV i 2 suzdržana glasa Vijeće nije prihvatilo prijedlog zaključka.

Ad 5.) Prijedlog zaključka o davanju mišljenja o zahtjevu za postavu luna parka na zelenu površinu uz ulicu Kanalski put u MO Kozari Bok
Nakon provedene rasprave i glasanja o Prijedlogu zaključka o navedenoj problematici konstatira se da 
Vijeće sa 18 glasova ZA i 1 suzdržanim glasom donosi
Z a k l j u č a k
o davanju mišljenja o postavi luna parka na javnu zelenu površinu 
kod okretišta autobusa u Kozari Boku, na k.č.br. 868 k.o. Žitnjak

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Kozari Bok, KLASA:026-02/21-02/2371; URBR:251-06-11-1108-21-4, donesen na 7. sjednici Vijeća te nije suglasno s postavom luna parka Manuel, vlasnice Sandre Riter, na  zelenu površinu kod okretišta autobusa u Kozari Boku, k.č.br. 868 k.o. Žitnjak.

2. Ovaj zaključak dostavit će se Odsjeku za komunalne poslove, Gradskog ureda za obnovu, izgradnju, prostorno uređenje, graditeljstvo, komunalne poslove i promet, Trg Stjepana Radića 1.  


Ad 6.) Prijedlozi zaključaka o rješavanju aktualne komunalne problematike
Vijeće jednoglasno donosi sljedeće zaključke
Z a k l j u č a k
o prijedlogu otvaranja za promet dijela prometnog traka
za skretanje iz Ulice Donje Svetice u Ulicu grada Vukovara


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2308; URBR:251-06-11-1104-21-4, donesen na 7. sjednici te predlaže nadležnom gradskom tijelu da

· izvrši stručni očevid i razmotri mogućnost otvaranja za promet dijela prometnog traka za skretanje desno iz Ulice Donje Svetice u Ulicu grada Vukovara (smjer jug – sjever) na kojem je sada iscrtanim kosim oznakama zabranjeno prometovanje,

· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektor za ceste. 


Z a k l j u č a k
o postavi kanti za otpad s pepeljarama

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2308; URBR:251-06-11-1104-21-3, donesen na 7. sjednici te predlaže gradskoj službi nadležnoj za održavanje čistoće javnih površina da izvrši postavu 4 dodatne kante za otpatke s pepeljarama, duž pješačke staze uz tramvajsku prugu 

· od Ulice I. Ferenščica k.br. 33-39 do k.br. 61
· od k.br. 61 do k.br. 57.

2. Ovaj zaključak dostavit će se ZGH d.o.o., Podružnici Čistoća.


Z a k l j u č a k
o prijedlogu izgradnje sustava javnih kanala i oborinske odvodnje u ulicama Leprovička i II. Ferenščica I. odvojak


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2308; URBR:251-06-11-1104-21-5, donesen na 7. sjednici te predlaže službi nadležnoj za gradnju i sanaciju kanalizacijskog sustava te svih objekata odvodnje da 

· u svoje planove uvrsti izgradnju kanalizacijskog sustava u Leprovičkoj ulici i II. Ferenščici I. odvojak,

· izvijesti Vijeće o učinjenom.

2. Ovaj zaključak dostavit će se Vodoopskrbi i odvodnji d.o.o.

Z a k l j u č a k
o prijedlogu izgradnje vodoopskrbne mreže i kućnih priključaka

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2308; URBR:251-06-11-1104-21-6, donesen na 7. sjednici te predlaže službi nadležnoj za gradnju i sanaciju vodoopskrbnog sustava te svih objekata vodoopskrbe da 

· u svoje planove i programe uvrsti izgradnju vodoopskrbnog sustava i kućnih priključaka u ulici V. Ferenščica,

· izvijesti Vijeće o učinjenom.

2. Ovaj zaključak dostavit će se Vodoopskrbi i odvodnji d.o.o.



Z a k l j u č a k
o prijedlogu za zamjenu drvenih stupova za distribuciju električne energije  

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka, KLASA:026-02/21-02/2164; URBR:251-06-11-1107-21-5, donesen na 9. sjednici Vijeća te predlaže društvu nadležnom za održavanje, izgradnju i razvoj distribucijske mreže da

· izvrši zamjenu dotrajalih drvenih stupova za distribuciju električne energije novim betonskim stupovima u Ulici Josipa Bedekovića i Ulici Antuna Vakanovića prema mikrolokaciji koja je sastavni dio Zaključka Vijeća MO,

· izvijesti Vijeće o učinjenom.

2. Ovaj Zaključak dostavit će se HEP ODS-u d.o.o. - Elektri Zagreb.


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka, KLASA:026-02/21-02/2164; URBR:251-06-11-1107-21-9, donesen na 9. sjednici Vijeća i predlaže nadležnom gradskom tijelu da 

· izvrši stručni očevid i pokrene postupak za donošenje rješenja o iscrtavanju oznake BUS na autobusnom stajalištu u Ulici sv. Ivana kod k.br. 21/1,

· obavijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste. 


Z a k l j u č a k
o prijedlogu za zamjenu postojećih i postavu novih uspornika prometa

1. Vijeće Gradske četvrti Peščenica-Žitnjak podržava zaključke Vijeća Mjesnog odbora Ivanja Reka, KLASA:026-02/21-02/2164; URBR:251-06-11-1107-21-4,6,8 donesene  na 9. sjednici Vijeća i predlaže nadležnom gradskom tijelu da 


· izvrši očevid i pokrene postupak za donošenje rješenja o zamjeni starih uspornika    prometa novim uspornicima  (uzdignutim plohama):
·  u Marofskoj ulici kod k.br. 23 na ulazu sa Slavonske avenije
· u Ulici Klarići kod k.br. 4

· izvrši očevid i pokrene postupak za postavu novog uspornika prometa (uzdignute plohe) u Ivanjorečkoj cesti kod k.br. 102, prema grafički ucrtanoj mikrolokaciji koja je sastavni dio Zaključka Vijeća MO,

· obavijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka, KLASA:026-02/21-02/2164; URBR:251-06-11-1107-21-3, donesen na 9. sjednici Vijeća i predlaže nadležnom gradskom tijelu da 

· izvrši stručni očevid i pokrene postupak za donošenje rješenja o postavljanju znakova „slijepa cesta“ za ulice:
· Sandelići
· Josipa Kirina
· Palašićev odvojak
· Palašići
· Feketići
· Ranci  te

· obavijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste. 


Z a k l j u č a k
o statusu postupka legalizacije prostorija mjesne samouprave 
 na I. katu objekta MO Peščenica

1. Vijeće Gradske četvrti Peščenica-Žitnjak, sukladno Zaključku Vijeća Mjesnog odbora Peščenica, KLASA:026-02/21-02/2178; URBR:251-06-11-1110-21-6, donesenom na 7. sjednici, traži od nadležnog gradskog ureda informaciju o statusu postupka legalizacije I. kata u objektu MO Peščenica, Njegoševa 10, u kojem se nalaze prostorije mjesne samouprave te dostavu plana energetske obnove objekta. 

2. Ovaj zaključak dostavit će se Gradskom uredu za mjesnu samoupravu, civilnu zaštitu i sigurnost. 

Z a k l j u č a k
o davanju mišljenja o prijedlogu za promjenu regulacije prometa na 
križanju Ulice kralja Zvonimira i Ferde Rusana

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:026-02/21-02/2178; URBR:251-06-11-1110-21-3, donesen na 7. sjednici Vijeća te nije suglasno s prijedlogom Vijeća Mjesnog odbora „Eugen Kvaternik“ o uspostavi nove regulacije prometa na križanju Ulice kralja Zvonimirova i Ferde Rusana kojom bi se smjer kretanja iz Ulice F. Rusana na Zvonimirovu ulicu odredio obavezno desno.
 
2. Sukladno prijedlogu Vijeća Mjesnog odbora Peščenica, predlaže se nadležnom gradskom tijelu da na osnovi stručnog očevida donese adekvatno rješenje odvijanja prometa navedenim raskrižjem. 
3. Vijeće predlaže da se pri izradi rješenja razmotri prijedlog Vijeća MO Peščenica za otvaranje izlaza iz Bužanove ulice na Ulicu Vjekoslava Heinzela.

4. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste i Vijeću Gradske četvrti Maksimir. 

Z a k l j u č a k
o nadzoru pridržavanja zabrane zaustavljanja i parkiranja 
u Harambašićevoj ulici


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:026-02/21-02/2178; URBR:251-06-11-1110-21-5, donesen na 7. sjednici i predlaže nadležnom gradskom tijelu da
· razmotri mogućnost postave video nadzora nad odvijanjem prometa Harambašićevom ulicom zbog nepridržavanja zabrane zaustavljanja i parkiranja vozila, čime se ometa protočnost i sigurnost odvijanja prometa ovom ulicom,

· izvijesti Vijeće o učinjenom. 

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste.


Z a k l j u č a k
o utvrđivanju vlasničko-pravnih odnosa na z.k.č. 1945/40


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:026-02/21-02/2178; URBR:251-06-11-1110-21-8, donesen na 7. sjednici te predlaže nadležnom gradskom tijelu da

· utvrdi stanje vlasničko-pravnih odnosa na z.k.č. 1945/40 kako bi se zbog neusklađenosti katastarskih i zemljišno-knjižnih podataka točno utvrdilo je li rampa postavljena na javnoj površini ili parceli koja pripada stambenoj zgradi  te
· izvijesti Vijeće o učinjenom.

2. Ovaj zaključak dostavit će se Gradskom uredu za upravljanje imovinom i stanovanje.


Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak podržava zaključke Vijeća Mjesnog odbora Petruševec donesene na 7. i 8. sjednici Vijeća i predlaže nadležnom gradskom tijelu da 

· izvrši stručni očevid i pokrene postupak za donošenje rješenja o postavi prometnih ogledala na sljedećim lokacijama u MO Petruševec:

· u ulici I. Petruševec 4. odvojak kod izlaska iz sporednog dijela na glavni dio ulice (nasuprot brojeva 97 i 111).
· u ulici I. Petruševec IV. odvojak kod izlaska iz sporednog dijela ulice na glavni dio ulice (nasuprot broja 13).
· u ulici I. Petruševec IV. odvojak kod izlaska iz sporednog dijela ulice na glavni dio ulice (nasuprot izlaza iz sporedne ulice brojeva 21-37).
· u ulici I. Petruševec IV. odvojak kod izlaska iz sporednog dijela ulice na glavni dio ulice (nasuprot brojeva 49-59).
· u ulici I. Petruševec IV. odvojak kod izlaska iz sporednog dijela ulice na glavni dio ulice (nasuprot brojeva 61-89).
· u ulici I. Petruševec IV. odvojak kod izlaska iz sporednog dijela ulice na glavni dio ulice (nasuprot brojeva 123-143).
· na izlasku iz ulice I. Petruševec na Črnkovečku ulicu kod kućnog broja 4.
· na izlazu iz ulice I. Petruševec V. odvojak na ulicu I. Petruševec
· na križanju ulice I. Petruševec III. i IV. odvojak te

· obavijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste. 


Z a k l j u č a k
o prijedlogu uspostave pješačkih prijelaza  
 na prometnicama na području MO Petruševec


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Petruševec KLASA:026-02/21-02/2314; URBR:251-06-11-1111-21-4, donesen na 8. sjednici Vijeća i predlaže nadležnom gradskom tijelu da izvrši očevid i pokrene postupak za izdavanje rješenja o

·  uspostavi nova tri  pješačka prijelaza  na prilaznim cestama rotoru u Črnkovečkoj ulici,
· uspostavi novog pješačkog prijelaza na raskrižju ulice I. Petruševec i Črnkovečka ulica
· označavanje pješačkog prijelaza svjetlosnim smjerokaznim oznakama tzv. katadiopterima, kod OŠ Žitnjak, I. Petruševec 1 te

· obavijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Petruševec KLASA:026-02/21-02/2314; URBR:251-06-11-1111-21-4, donesen na 8. sjednici Vijeća i predlaže nadležnom gradskom tijelu da pokrene postupak za iscrtavanje/obnovu postojećih pješačkih prijelaza na sljedećim lokacijama na području MO Petruševec:
2. 
-	raskrižju ulice I. Petruševec i I. Petruševec II. odvojak.
-	na raskrižju ulice I. Petruševec i I. Petruševec III. odvojak.
-	na raskrižju ulice I. Petruševec i I. Petruševec V. odvojak.
-	na raskrižju ulice I. Petruševec i I. Petruševec VI. odvojak.
-	na raskrižju ulice I. Petruševec i II. Petruševec.
-	na raskrižju I. Petruševec i III. Petruševec.
-	u ulici I. Petruševec kod kbr 78a.
-	tri  postojeća pješačka prijelaza na raskrižju I. Petruševec i I. Petruševec III. odvojak.
-	u ulici I. Petruševec kod kbr. 48.
-	iscrtavanje postojećeg pješačkog prijelaza u ulici Radnička cesta kod kbr. 282G, 282H/3, 282L, 288   te

- 	obavijesti Vijeće o učinjenom.

3. Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost.  


Z a k l j u č a k
o utvrđivanju stanja imovinsko-pravnih odnosa na
 k.č. 3045/5, dio k.č. 3039, 3036, 3034/1, 3033 k.o.  Žitnjak
 radi formiranja javnog dobra - puta

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Petruševec, KLASA:026-02/21-02/2173; URBR:251-06-11-1111-21-7, donesen na 7. sjednici Vijeća te predlaže nadležnom gradskom tijelu da: 

· utvrdi stanje imovinsko-pravnih odnosa na katastarskim česticama k.č. 3045/5, dio k.č. 3039, 3036, 3034/1, 3033 k.o. Žitnjak koje u naravi predstavljaju prilaz/odvojak od glavne ceste I. Petruševec - do kbr. 40,
· pokrene postupak za formiranje jedinstvene čestice s utvrđenim statusom javno dobro – put i izvrši upis u katastarski operat
· pokrene postupak za upis navedenog zemljišta u zemljišne knjige kao javno dobro u općoj uporabi u neotuđivom vlasništvu Grada Zagreba, s tim da su privatni vlasnici zemljišta voljni dati suglasnost za odricanje od svog dijela zemljišta u korist Grada Zagreba,
· izvijesti Vijeće o učinjenom.

1. Ovaj Zaključak će se dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste, Odjelu baze podataka cesta i cestovnih objekata. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/2018; URBROJ:251-06-11-1114-21-9 donesen na 7. sjednici te predlaže gradskoj službi nadležnoj za održavanje čistoće javnih površina da izvrši postavu

· 1 košarice za sitni otpad s grbom Grada Zagreba zapremnine 55 l kod samog ulaza u dvorište objekta MO Volovčica, Kriška 20

· 1 košarice za sitni otpad s grbom Grada Zagreba zapremnine 35 l kod samog glavnog ulaza u objekt MO Volovčica, Kriška 20.

1. Ovaj Zaključak dostavit će se ZGH d.o.o., Podružnici Čistoća.


Z a k l j u č a k
o prijedlogu za čišćenje i hortikulturno uređivanje okoliša 
objekta MO Volovčica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica, KLASA:026-02/21-02/2018; URBR:251-06-11-1114-21-8, donesen na 7. sjednici Vijeća te predlaže gradskoj službi nadležnoj za održavanje javnih zelenih površina  da

· izvrši čišćenje i hortikulturno uređivanje (ocjenu stanja i orezivanje raslinja) okoliša objekta MO Volovčica, Kriška 20
· izvijesti Vijeće o učinjenom.

2. Ovaj Zaključak će se dostaviti ZGH d.o.o., Podružnici Zrinjevac.

Ad 7.) Izvješća, pitanja i prijedlozi
Predsjednik obavještava vijećnike o sastanku održanom sa predstavnicima Tržnica Zagreb.

Na sastanku se raspravljalo o tržnici Volovčica, o Veletržnici Zagreb te o Zelenoj tržnici.
Planovi za tržnicu Volovčica su da je se oživi, da se popune prazni kiosci i prostori, te da se ožive dodatni sadržaji.

Predsjednik napominje da su planovi za Veletržnicu Zagreb prije svega ulaganje u bukobrane, te u zaštitne gume na utovarnim rampama, a sve u svrhu smanjenja buke na veletržici.  Zelena tržnica zbog novih prometnih rješenja čeka svoje premještanje na neku drugu pogodnu lokaciju.  Također se razmatralo na pronalasku nove pogodne adrese za Zelenu tržnicu.

Vijećnica Marija Klobučar postavlja upit o rasvjeti u Sesvetskoj ulici u mračnom prolazu kod Škole za cestovni promet, zanima ju kada će biti rješenje tog problema.
Također iznosi upit o Galovićevoj 12 (prostor bivše Ina crpke), vijećnicu zanima postoji li rješenje za postavu parkinga na taj prostor.
Predsjednik Vijeća i voditelj Odsjeka pozivaju vijećnicu da svoje vijećničko pitanje u pisanom obliku uputi na službeni mail GČ kako bi se po njemu moglo postupiti. 

Sjednica zaključena u 18:35 sati


Zapisnik vodio:

Josip Oreč

KLASA:024-08/22-02/50
URBROJ:251-13-11-11-22-4
Zagreb, 25. siječnja 2022.


                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.polit. 


